***Debela***

*Silvija Šesto*

**Karakterizacija likova:**

***Lada -*** glavni lik. Ima petnaest godina, nema dečka i debela je. Najbolja prijateljica joj je najzgodnija cura u školi koja je zaljubljena u njezinog brata. Radi na radiju sa svojom prijateljicom Sanjom. Samopouzdanje joj je jako nisko i najveća želja joj je da smršavi. Opsjednuta je svojom debljinom jer ima 89 kila. Svaku večer prije spavanja odluči da će smršavjeti, ali sutra sve ide po starom. Počela je čak i pušiti jer je mislila da će joj to pomoći u gubitku kila. Napornim vježbanjem je smršavjela tri kilograma i uspjela obući levisice koje su godinama čekale svoj veliki dan. Čvrsta je osoba koja se ne da uvjeriti u nešto što smatra da nije u redu. Loša osobina joj je osvetoljubivost, ali je i dalje dobra osoba.

***Ivana -*** Ladina najbolja prijateljica. Ima izgled manekenke, ali je površna, brzopleta i lakomislena. Dobra je prijateljica, ali samo kad njoj to odgovara ili kad u blizini nije neki momak.

***Zlatko -*** Ladin susjed. Stalno je u društvu cura jer voli tračati. Ona ga od srca zove Slatko jer voli sve na njemu i smatra ga gotovo savršenim. Od običnog susjeda postao joj je pravi prijatelj koji je uvijek može nasmijati i s kojim uvijek može razgovarati. Na kraju je shvatila koliko joj znači i postali su par.

***Dado -*** Ladin brat. Čisto je savršenstvo i talent. Sve mu ide od ruke. Nije imao razvijen odnos s Ladom sve dok nije zapao u probleme. Lada mu je pomogla i od tada su postali i dobri prijatelji.

***Sanja -*** Nakon Ladine svađe s Ivanom postaju prijateljice. Znale su se još od osnovne škole kad je Sanja bila debela cura duge kose, a sad je postala mršava i skratila je svoju kosu. Postala je sklona alkoholu, iako je to štetilo njezinoj bolesti (šećer). Nakon što Lada saznaje za seksualnu orjentiranost svoje prijateljice prema istome spolu, udaljuje se od nje.

***Silvio -*** Brankov rođak. Lada ga poznaje još iz osnovne škole kao i Sanju. Također je bio debeo, a sad je postao zgodan. Radi problema u životu, postao je narkoman. Lada se u njega zaljubila prije nego što je znala za njegovu ovisnost. Shvatila je da je bio nepouzdan i izbacila ga je iz svoga života.

***Branko -*** On je dečko s kojim se Lada dopisuje već dugo godina. Skupljali su salvete i upoznali su se radi oglasa. Živio je u Beču s majkom koja je bila školska kuharica i ocem građevinarom. Njemu je poslala Ivaninu sliku jer se sramila svoje debljine. Imao je kovrčavu kosu i zelene oči. Bio je preozbiljan za svoje godine i htio je postati ginekolog.

***Stara(Vesna) -*** Ladina mama koju ona poštuje jer nije ulizica. Podložna je nikotinskim krizama, često radi stresa na poslu. Nije sklona kućanskim poslovima i kuhanju jer je prezaposlena. Ipak, pronađe vremena za svoju kćer i u pravi trenutak zna smiriti situaciju.

***Stari(Vlado) -*** Ladin tata. Novinar je i nastoji se što manje nervirati pogotovo radi financijskih problema. On je Ladi poput pravog prijatelja i uvijek zna reći utješne riječi.

Mario Tolj, 8. razred